stanford-oval/wikipedia huggingface dataset:
פרומגיסטראט

פרומגיסטראט (בלטינית: promagistratum) הוא התואר שניתן ברפובליקה הרומית לאדם הפועל עם סמכות של בעל משרה, מגיסטראט, אך בלי להחזיק במשרה כזו בפועל. משרה זו נוצרה ברפובליקה כדי לאפשר שליחת מושלים לפרובינקיות מעבר לים לתקופה ממושכת, במקום לבחור בהם מחדש מדי שנה. הפרומגיסטראטים מונו על פי "החלטת הסנאט" (senatus consultum) ולא על־פי חוק מיוחד, ולכן, כמו פעולות אחרות של הסנאט הרומי, היו ניתנות לביטול על ידי אסיפות העם. דוגמה לכך הייתה החלפתו של קאיקיליוס מטלוס על־ידי גאיוס מריוס במהלך מלחמת יוגורתה.
הפרומגיסטראטים שימשו בדרך כלל בתפקיד פרוקוואיסטור (כלומר, במקום קוואיסטור), פרופראיטור (במקום פראיטור) או פרוקונסול (במקום קונסול). אחרים שימשו כפרוקוראטורים, במקום "קוראטורים". לפרומגיסטראט הייתה סמכות זהה לזו של בעל המגיסטרט המקביל ולווה באותו מספר של ליקטורים ונהנה בדרך כלל מסמכות שווה לזו של המגיסטרט בתוך תחום השטח שעליו שלט. לעיתים קרובות, אך לא בהכרח, מונו לתפקיד זה אנשים שכבר נשאו בתפקיד המגיסטרט המקביל.
מוסד הפרומגיסטראט נוסד כאשר גילו הרומים כי אין זה נוח או מעשי להמשיך להוסיף מגיסטרטציות רגילות כדי לנהל את ענייני הפרובינקיות שלהם, ההולכות ומתרבות. על כן, הם אימצו את הנוהג של מינוי אדם שיפעל במקום (pro) המגיסטרט.
הפרומגיסטראט נהנה בפרובינקיה אליה נשלח מסמכות מוחלטת ומחסינות מתביעה כל עוד נשא במשרה. עובדה זו הובילה רבים מהמושלים הפרובינקיאליים לחתור להיבחר שוב ושוב למשרתם כדי להימנע מתביעה על דרכי הסחיטה והשוחד שנקטו. דוגמאות מפורסמות לכך הם גאיוס ורס ולוקיוס סרגיוס קטילינה.
האימפריום של הפרומגיסטראט היה מוגבל לשטח הטריטוריאלי אליו נשלח או לגבולות המשימה שהוטלה עליו והוא פקע ברגע שהפרומגיסטראט נכנס לתוך הגבול הקדוש של רומא.
כוחם הכמעט בלתי־מוגבל של הפרומגיסטראטים הוביל לשימוש במונח "פרוקונסול" ביחס לכל בעל משרה רם שמונה מלמעלה או מבחוץ לשלוט בשטח תוך התעלמות מהמוסדות הפוליטיים המקומיים (כלומר, אדם שלא נבחר וסמכותו עולה על זו של הפקידים הרשמיים המקומיים).
| מוסדות פוליטיים ובעלי תפקידים (מגיסטראטים) ברפובליקה הרומית ובאימפריה הרומית |
| --- | --- | --- |
| תפקידים רגילים | קנסור • קונסול • פראיטור • קוואיסטור • איידיל • טריבון • פרומגיסטראט • פרפקט • ליקטור |  |
| בעלי תפקידים מיוחדים | דיקטטור • מפקד הפרשים • טריומווירי • ועדת העשרה |  |
| משרות נוספות | פונטיפקס מקסימוס • פרינקפס סנאטוס • ויגינטיסקסווירי |  |
| תארים קיסריים | פרינקפס • אוגוסטוס • קיסר • טטררך • אימפרטור • פטריקיוס |  |
| מוסדות | הסנאט הרומי • המשפט הרומי • אספת העם • מסלול המשרות • אימפריום • קנסוס • קולגיום |  |
עונת 1999/2000 בליגת האלופות

| --- | --- |

 מארחת:  אצטדיון סטאד דה פראנס
 תקופת התחרות:  13 ביולי 1999 – 24 במאי 2000 (317 ימים) 
 מספר משתתפות:  71
 הזוכה:  ספרד ריאל מדריד
 מספר משחקים:  157
 מספר שערים:  442 (2.82 בממוצע למשחק)
 מלך השערים:  ספרד ראול  ברזיל ריבאלדו   ברזיל מריו ז'רדל   (10 שערים כל אחד)
 → 1998/19992000/2001 ←
עונת 1999/2000 בליגת האלופות הייתה העונה ה-45 של התחרות האירופית לקבוצות כדורגל והשמינית במסגרת ליגת האלופות. היא אורגנה על ידי אופ"א. המשחק הראשון התקיים ב-19 ביולי 1999 ותחרות הסתיימה ב-24 במאי 2000.
בתחרות השתתפו 72 קבוצות.
משחק הגמר נערך בסטאד דה פראנס, צרפת. התחרות הסתיימה בניצחון של ריאל מדריד בפעם השמינית בתולדות המועדון.
מתכונת התחרות

בתחרות השתתפו 72 קבוצות. מ-14 מדינות השתתפו יותר מנציג אחד:
4 - גרמניה, איטליה, ספרד (מהם שני נציגים לא השתתפו בשלבים המוקדמים)
3 - אנגליה, צרפת, הולנד (מהם שני נציגים לא השתתפו בשלבים המוקדמים)
2 - צ'כיה, יוון, נורווגיה, פורטוגל (ממדינות אלו מנצחת אליפות המדינה העפיל ישירות לשלב הבתים), אוסטריה, קרואטיה, דנמרק, טורקיה
גם ריאל מדריד, כמנצחת של העונה הקודמת נכנסה לתחרות ישירות לשלב הבתים. לאחר הסיבובים המוקדמים, הקבוצות חולקו ל-8 בתים. לאחר מכך הוקמו 4 בתים בהם שיחקו 16 קבוצות. מבתים אלו הקבוצות הועלו למשחקי שמינית הגמר (4 מנצחי בתים ו-4 קבוצות שהגיעו למקום השני).
כל המשחקים למעט משחק הגמר היו בשיטת משחק בית ומשחק חוץ לקביעת הקבוצה שתעפיל לשלבי ההמשך. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.
למנצחת במשחק הוענקו שלוש נקודות.
שלב המוקדמות > שלב המוקדמות הראשון

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| איסלנד איי. בי. וי. | 3–1 | אלבניה קיי אף טיראנה | 1–0 | 2–1 |
| בולגריה ליטקס לובץ' | 5–0 | צפון אירלנד גלנטורן | 3–0 | 2–0 |
| ליטא ז'לגיריס וילנה | 5–0 | ארמניה ארקס אררט | 2–0 | 3–0 |
| איי פארו HB טורסהאבן | 1–7 | פינלנד האקה | 1–1 | 0–6 |
| סרביה ומונטנגרו פרטיזן בלגרד | 10–1 | אסטוניה פלורה טאלין | 6–0 | 4–1 |
| לוקסמבורג ג'אוניס אש | 0–10 | לטביה סקונטו ריגה | 0–2 | 0–8 |
| מקדוניה סלוגה | 2–2 (ח) | אזרבייג'ן קאפאז | 1–0 | 1–2 |
| ויילס בארי טאון | 2–3 | מלטה ולטה | 0–0 | 2–3 |
| אירלנד סנט פטריקס אתלטיק | 0–10 | מולדובה זימברו קישינב | 0–5 | 0–5 |
שלב המוקדמות > שלב המוקדמות השני

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוסטריה ראפיד וינה | 5–0 | מלטה ולטה | 3–0 | 2–0 |
| קפריסין אנורתוסיס פמגוסטה | 3–2 | סלובקיה סלובן ברטיסלאבה | 2–1 | 1–1 |
| סרביה ומונטנגרו פרטיזן בלגרד | 6–1 | קרואטיה רייקה | 3–1 | 3–0 |
| רוסיה צסק"א מוסקבה | 2–4 | נורווגיה מולדה | 2–0 | 0–4 |
| בולגריה ליטקס לובץ' | 5–5 (2–3 פ) | פולין וידזב לודז' | 4–1 | 1–4 (ה) |
| פינלנד האקה | 1–7 | סקוטלנד ריינג'רס | 1–4 | 0–3 |
| גאורגיה (1990–2004) דינמו טיביליסי | 2–3 | מולדובה זימברו קישינב | 2–1 | 0–2 |
| בלארוס דנייפר מוהילב | 0–3 | שוודיה א.י.ק סולנה | 0–1 | 0–2 |
| מקדוניה סלוגה | 0–2 | דנמרק ברונדבי | 0–1 | 0–1 |
| רומניה ראפיד בוקרשט | 4–5 | לטביה סקונטו ריגה | 3–3 | 1–2 |
| טורקיה בשיקטש | 1–1 (ח) | ישראל הפועל חיפה | 1–1 | 0–0 |
| אוקראינה דינמו קייב | 3–0 | ליטא ז'לגיריס וילנה | 2–0 | 1–0 |
| איסלנד איי. בי. וי. | 1–5 | הונגריה מ.ט.ק. הונגריה | 0–2 | 1–3 |
| סלובניה מריבור | 5–4 | בלגיה גנק | 5–1 | 0–3 |
שלב המוקדמות > שלב המוקדמות השלישי

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| מולדובה זימברו קישינב | 0–2 | הולנד פ.ס.וו. איינדהובן | 0–0 | 0–2 |
| רוסיה ספרטק מוסקבה | 5–1 | סרביה ומונטנגרו פרטיזן בלגרד | 2–0 | 3–1 |
| אנגליה צ'לסי | 3–0 | לטביה סקונטו ריגה | 3–0 | 0–0 |
| אוסטריה ראפיד וינה | 0–4 | טורקיה גלאטסראיי | 0–3 | 0–1 |
| איטליה פיורנטינה | 5–1 | פולין וידזב לודז' | 3–1 | 2–0 |
| דנמרק אולבורג | 3–4 | אוקראינה דינמו קייב | 1–2 | 2–2 |
| סקוטלנד ריינג'רס | 2–1 | איטליה פארמה | 2–0 | 0–1 |
| דנמרק ברונדבי | 3–6 | פורטוגל בואבישטה | 1–2 | 2–4 (ה) |
| יוון א.א.ק. אתונה | 0–1 | שוודיה א.י.ק סולנה | 0–0 | 0–1 |
| ישראל הפועל חיפה | 0–4 | ספרד ולנסיה | 0–2 | 0–2 |
| גרמניה הרטה ברלין | 2–0 | קפריסין אנורתוסיס פמגוסטה | 2–0 | 0–0 |
| אוסטריה שטורם גראץ | 4–3 | שווייץ סרבט ז'נבה | 2–1 | 2–2 |
| נורווגיה מולדה | 1–1 (ח) | ספרד מיורקה | 0–0 | 1–1 |
| צרפת ליון | 0–3 | סלובניה מריבור | 0–1 | 0–2 |
| קרואטיה קרואטיה זאגרב | 2–0 | הונגריה מ.ט.ק. הונגריה | 0–0 | 2–0 |
| צ'כיה טפליצה | 0–2 | גרמניה בורוסיה דורטמונד | 0–1 | 0–1 |
שלב הבתים השני

משחקי שלב הבתים השני נערכו בין 23 בנובמבר 1999 לבין 22 במרץ 2000. בהם השתתפו 16 קבוצות שחולקו ל-4 בתים.
שלב הבתים השני > בית א'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש | נקודות |
| --- | --- | --- | --- | --- | --- | --- | --- | --- |
| ספרד ברצלונה | 6 | 5 | 1 | 0 | 17 | 5 | 12 | 16 |
| פורטוגל פורטו | 6 | 3 | 1 | 2 | 8 | 8 | 0 | 10 |
| צ'כיה ספרטה פראג | 6 | 1 | 2 | 3 | 5 | 12 | 7- | 5 |
| גרמניה הרטה ברלין | 6 | 0 | 2 | 4 | 3 | 8 | 5- | 2 |
שלב הבתים השני > בית ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש | נקודות |
| --- | --- | --- | --- | --- | --- | --- | --- | --- |
| אנגליה מנצ'סטר יונייטד | 6 | 4 | 1 | 1 | 10 | 4 | 6 | 13 |
| ספרד ולנסיה | 6 | 3 | 1 | 2 | 9 | 5 | 4 | 10 |
| איטליה פיורנטינה | 6 | 2 | 2 | 2 | 7 | 8 | 1- | 8 |
| צרפת בורדו | 6 | 0 | 2 | 4 | 5 | 14 | 9- | 2 |
שלב הבתים השני > בית ג'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש | נקודות |
| --- | --- | --- | --- | --- | --- | --- | --- | --- |
| גרמניה באיירן מינכן | 6 | 4 | 1 | 1 | 13 | 8 | 5 | 13 |
| ספרד ריאל מדריד | 6 | 3 | 1 | 2 | 11 | 12 | 1- | 10 |
| אוקראינה דינמו קייב | 6 | 3 | 1 | 2 | 10 | 8 | 2 | 10 |
| נורווגיה רוזנבורג | 6 | 0 | 1 | 5 | 5 | 11 | 6- | 1 |
שלב הבתים השני > בית ד'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש | נקודות |
| --- | --- | --- | --- | --- | --- | --- | --- | --- |
| איטליה לאציו | 6 | 3 | 2 | 1 | 10 | 4 | 6 | 11 |
| אנגליה צ'לסי | 6 | 3 | 1 | 2 | 8 | 5 | 3 | 10 |
| הולנד פיינורד | 6 | 2 | 2 | 2 | 7 | 7 | 0 | 8 |
| צרפת אולימפיק מרסיי | 6 | 1 | 1 | 4 | 2 | 11 | 9- | 4 |
שלב הפלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |   ספרדריאל מדריד |   ספרדריאל מדריד | 0 | 3 | 3 |   |  |  |  |  |  |  |  |  |  |  |  |  |  |
|  |   אנגליה מנצ'סטר יונייטד |   אנגליה מנצ'סטר יונייטד | 0 | 2 | 2 |   |  |  |  |  |  |  |  |  |  |  |  |  |  |
|  |   אנגליה מנצ'סטר יונייטד |   אנגליה מנצ'סטר יונייטד | 0 | 2 | 2 |   |   |   ספרדריאל מדריד |   ספרדריאל מדריד | 2 | 1 | 3 |   |  |  |  |  |  |  |
|  |  |  |  |  |  |   |   |   ספרדריאל מדריד |   ספרדריאל מדריד | 2 | 1 | 3 |   |  |  |  |  |  |  |
|  |  |  |  |  |  |   |   |   גרמניה באיירן מינכן |   גרמניה באיירן מינכן | 0 | 2 | 2 |   |  |  |  |  |  |  |
|  |   פורטוגל פורטו |   פורטוגל פורטו | 1 | 1 | 2 |   |   |   גרמניה באיירן מינכן |   גרמניה באיירן מינכן | 0 | 2 | 2 |   |  |  |  |  |  |  |
|  |   פורטוגל פורטו |   פורטוגל פורטו | 1 | 1 | 2 |   |  |  |  |  |  |  |   |  |  |  |  |  |  |
|   |   גרמניהבאיירן מינכן |   גרמניהבאיירן מינכן | 1 | 2 | 3 |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |   ספרדריאל מדריד |   ספרדריאל מדריד |   | 3 |   |
|  |  |   |   |   |   |   |   |   |   |   |   |   |   |   |   ספרד ולנסיה |   ספרד ולנסיה |   | 0 |   |
|   |   ספרדולנסיה |   ספרדולנסיה | 5 | 0 | 5 |   |  |  |  |  |  |  |   |  |  |  |  |  |  |
|  |   איטליה לציו |   איטליה לציו | 2 | 1 | 3 |   |  |  |  |  |  |  |   |  |  |  |  |  |  |
|  |   איטליה לציו |   איטליה לציו | 2 | 1 | 3 |   |   |   ספרדולנסיה |   ספרדולנסיה | 4 | 1 | 5 |   |  |  |  |  |  |  |
|  |  |  |  |  |  |   |   |   ספרדולנסיה |   ספרדולנסיה | 4 | 1 | 5 |   |  |  |  |  |  |  |
|  |  |  |  |  |  |   |   |   ספרד ברצלונה |   ספרד ברצלונה | 1 | 2 | 3 |   |  |  |  |  |  |  |
|  |   אנגליה צ'לסי |   אנגליה צ'לסי | 3 | 1 | 4 |   |   |   ספרד ברצלונה |   ספרד ברצלונה | 1 | 2 | 3 |   |  |  |  |  |  |  |
|  |   אנגליה צ'לסי |   אנגליה צ'לסי | 3 | 1 | 4 |   |  |  |  |  |  |  |  |  |  |  |  |  |  |
|   |   ספרדברצלונה |   ספרדברצלונה | 1 | 5 | 6 |   |  |  |  |  |  |  |  |  |  |  |  |  |  |
↑  בהארכה
שלב הפלייאוף > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 24 במאי 2000 | ספרד ריאל מדריד | 3 - 0 | ספרד ולנסיה | סטאד דה פראנס, סן דני, צרפת צופים: 78,759 שיפוט: איטליה סטפאנו בראשי |
| 24 במאי 2000 | פרננדו מוריינטס  39'   סטיב מקמנמן  67'   ראול גונזלס  75' | (סיקור) |  | סטאד דה פראנס, סן דני, צרפת צופים: 78,759 שיפוט: איטליה סטפאנו בראשי |
ישראל בתחרות

הפועל חיפה הייתה הנציגה של ישראל במפעל. היא התחילה את העונה בשלב השני של המוקדמות בו היא נפגשה עם בשיקטש הטורקית וניצחה אותה בזכות שער חוץ.
| 0 | 1 | 2 | 3 | 4 |
| --- | --- | --- | --- | --- |
| 28 ביולי 1999 | טורקיה בשיקטש | 1 - 1 | ישראל הפועל חיפה | איננו איסטנבול טורקיה צופים: 12,000 שיפוט: פול דורקין (אנגליה |
| 28 ביולי 1999 | איחאן אקמן  90+1' | (סיקור) | ג'ובאני רוסו  76' | איננו איסטנבול טורקיה צופים: 12,000 שיפוט: פול דורקין (אנגליה |
| 0 | 1 | 2 | 3 | 4 |
| --- | --- | --- | --- | --- |
| 4 באוגוסט 1999 | ישראל הפועל חיפה | 0 - 0 | טורקיה בשיקטש | אצטדיון קריית אליעזר, חיפה, ישראל צופים: 12,000 שיפוט: סטיוארט דוגלס (סקוטלנד) |
| 4 באוגוסט 1999 |  | (סיקור) |  | אצטדיון קריית אליעזר, חיפה, ישראל צופים: 12,000 שיפוט: סטיוארט דוגלס (סקוטלנד) |
בסיבוב השלישי הפועל חיפה נפגשה עם ולנסיה והפסידה בסיכום של המשחקים.
| 0 | 1 | 2 | 3 | 4 |
| --- | --- | --- | --- | --- |
| 11 באוגוסט 1999 | ישראל הפועל חיפה | 0 - 2 | ספרד ולנסיה | אצטדיון קריית אליעזר, חיפה, ישראל צופים: 13,500 שיפוט: מרקוס מרק (גרמניה) |
| 11 באוגוסט 1999 |  | (סיקור) | קלאודיו לופס  68'  פרנסיסקו פארינס 75' | אצטדיון קריית אליעזר, חיפה, ישראל צופים: 13,500 שיפוט: מרקוס מרק (גרמניה) |
| 0 | 1 | 2 | 3 | 4 |
| --- | --- | --- | --- | --- |
| 25 באוגוסט 1999 | ספרד ולנסיה | 2 - 0 | ישראל הפועל חיפה | אצטדיון מסטאייה ולנסיה, ספרד צופים: 23,157 שיפוט: אנדרס פריסק (פינלנד |
| 25 באוגוסט 1999 | חואן סנצ'ס  59', 66' | (סיקור) |  | אצטדיון מסטאייה ולנסיה, ספרד צופים: 23,157 שיפוט: אנדרס פריסק (פינלנד |
פגז אנושי

מופע של "פגז אנושי" ב-2005
כרזה המפרסמת מופע "פגז אנושי" ב"קרקס הקיץ" (Cirque d'été; סירק ד'אטה) הצרפתי, 1887
פגז אנושי (באנגלית: Human cannonball) הוא אדם הנורה מתוך תותח ייעודי במהלך מופע בידור. מקורה של התנופה שגורמת לריחופו באוויר הוא בשחרור לחץ של אוויר דחוס, ולא בשריפת אבק שרפה. מופעי קרקס שכאלו מלווים לעיתים בפיצוץ שמקורו באבק שרפה, אך מטרת הפיצוץ היא ליצור אפקטים ויזואליים וקוליים מרשימים, ואבק השריפה אינו מעורב בתהליך השיגור.
לאחר שיגורו ינחת הפגז האנושי על רשת פרוסה אופקית או על מזרן מתנפח, שמיקומיהם נקבעים על פי חישובי מכניקה קלאסית. בהופעות שאינן במתחם סגור, לעיתים ינחת האדם הנורה בגוף מים כלשהו.
תולדות הפעלול

האדם הראשון שנורה מתוך תותח היה אדי ריבֶרז, ששם הבמה שלו היה "לוּלוּ". הוא נורה מתוך תותח "פאריני" ברויאל קרמורן מיוזיק הול (Royal Cremorne Music Hall) בלונדון ב-1871.
האישה הראשונה שנורתה מתוך תותח היא רוסה מטילדה ריצ'טר (Rossa Matilda Richter), שנודעה בכינוי הבמה "זזל" ("Zazel"), אשר נורתה ב-1877, בגיל 14, מתוך תותח באקוויריום המלכותי בלונדון. היא נורתה מתוך תותח שעקרון פעולתו מבוסס על קפיץ, אשר הומצא על ידי הקנדי ויליאם לאונרד האנט (William Leonard Hunt, שנודע כ"פריני הגדול"; The Great Farini). בהמשך הקריירה שלה כאמנית קרקס הצטרפה למסעות קרקס האחים רינגלינג וברנום את ביילי.
דייוויד סמית' ג'וניור (David Smith Jr.‎) מחזיק בשיא הנוכחי למרחק הריחוף הרב ביותר כפגז אנושי - 59.05 מטר. את השיא קבע ב-10 במרץ 2011, במילאנו, איטליה, עת ששבר את השיא הקודם בו החזיק אביו. השיא הקודם, של אביו, דייוויד "קאנונבול" סמית' סניור (David "Cannonball" Smith Sr.‎), נקבע במרחק של 61.06 מטרים, ב-31 באוגוסט 2002 ביריד החינמי של מחוז סטיל (Steele Country Free Fair) במינסוטה, ארצות הברית.[דרושה הבהרה]
במהלך תולדות הפעלול, מצאו מעל 30 "פגזים אנושיים" את מותם בעת ביצועו. כך למשל, במקרה המוות האחרון שעליו ידוע (ב-21 באפריל 2011), מת "פגז אנושי" בשל פגם ברשת הבטיחות שעליה היה אמור ליפול.
הערות שוליים

↑  Cecil Adams (1991-06-21). "The Straight Dope: How do "human cannonballs" survive?". Chicago Reader. נבדק ב-2007-06-16.
↑  מידע נוסף עליו ניתן למצוא כאן: Olympians of the Sawdust Circle (Li - Ly), circushistory.org, תחת השם "Lulu"
↑  ספר השיאים של גינס/98, עמ' 166, הוצאת כרטא, ירושלים, 1998
↑  7 Most Mind-Blowing She-Daredevils in History, Environmental graffiti
↑  Human Cannonball, Farthest Distance - GWR Video of the Week 31st August 2011, בחשבון ה-YouTube של ספר השיאים של גינס
↑  "Human Cannonball Show". אורכב מ-המקור ב-2012-03-23. נבדק ב-9 במאי 2011. {{cite web}}:  (עזרה)
↑  BBC News - 'Human cannonball' killed in Kent stunt show
פייטרו ורכובוד

פייטרו ורכובוד  (באיטלקית:  Pietro Vierchowod‏; נולד ב-23 ביולי 1956) הוא כדורגלן עבר איטלקי ממוצא אוקראיני. שיחק בעמדות מגן בקבוצת סמפדוריה, יובנטוס ובנבחרת איטליה. מאז פרישתו ממשחק פעיל אימן קבוצות מהליגות הנמוכות באיטליה.
ביוגרפיה

פייטרו ורכובוד נולד בעיירה קלצ'ינטה שבנפת ברגמו בצפון איטליה. אביו, איוואן ורכובוד, היה אוקראיני יליד העיר סטרובילסק. במהלך מלחמת העולם השנייה הוא שירת בצבא האדום ונפל בשבי. היה אסיר במחנה שבויים בשטח איטליה. לאחר המלחמה השתקע באיטליה.
פייטרו ורכובוד החל ללמוד כדורגל בקבוצת הילדים של מועדון רומאנזה, משם המשיך לקבוצת הנוער. בשנת 1976 חתם בקבוצת קומו ששיחקה בסרייה ב'. בשנת 1981 עבר ורכובוד לפיורנטינה למשך עונה אחת ובעונה הבאה הוא שיחק ברומא (עמה זכה באליפות סרייה א').
תארים

מקום ראשון במונדיאל 1982
מקום שלישי במונדיאל 1990
מקום ראשון בליגת האלופות : 1996
גביע אירופה למחזיקות הגביע: 1990
אליפות איטליה: 1983, 1991
קופה איטליה: 1985, 1988, 1989, 1994
פונקציה חשיבה

בתורת הסיבוכיות, שהיא ענף של מדעי המחשב, פונקציה חשיבה  היא פונקציה מהמספרים הטבעיים לעצמם, שניתנת לחישוב במגבלות זמן או מקום אסימפטוטיות לערכי הפונקציה עצמה. פונקציות אלו חשובות להוכחת משפטי ההירככיה בזמן ובמקום, ומהוות אבני בניין אסימפטויות להיררכיות בין מחלקות סיבוכיות שונות.
פונקציה חשיבה בזמן

ישנן שתי הגדרות שונות שקולות לפונקציה חשיבה בזמן:
פונקציה  f:\mathbb {N} \to \mathbb {N}  תיקרא חשיבה בזמן אם קיים מספר טבעי  n_{0} ומכונת טיורינג  M כך שלכל  n\geq n_{0} בהינתן הקלט  1^{n} תעצור לאחר בדיוק  f(n) צעדים.
פונקציה  f:\mathbb {N} \to \mathbb {N}  תיקרא חשיבה בזמן אם קיימת מכונת טיורינג  M בעלת שני סרטים, סרט קלט לקריאה בלבד וסרט עבודה, כך שבהתקבל קלט  1^{n} (היצוג של  n בבסיס אונרי) תשאיר על סרט העבודה בסוף הריצה את הייצוג של  f(n) בבסיס בינארי, בסיבוכיות זמן של  O\left(f\left(n\right)\right) צעדים (ניתן גם להשתמש ביצוג אונרי במקום זאת, היות שניתן לעבור בין השניים בזמן  O\left(f\left(n\right)\right)).
פונקציה חשיבה במקום

באופן זהה, פונקציה  f:\mathbb {N} \to \mathbb {N}  תיקרא חשיבה במקום אם קיימת מכונת טיורינג  M כך שבהינתן המחרוזת  1^{n} תדפיס את היצוג הבינארי של  f(n) בסיבוכיות מקום של  O\left(f\left(n\right)\right) תאי סרט.
דוגמאות

רוב הפונקציות השימושיות (כמו הפונקציות הליניאריות והפונקציות המעריכיות) הן חשיבות בזמן ובמקום. לא קיימת פונקציה שהיא  o(n) (תת ליניארית) וחשיבה בזמן, אלא אם כן היא קבועה החל ממקום מסוים, היות שאין מספיק זמן לקרוא את כל הקלט. לעומת זאת, קיימות מספר רב של פונקציות תת-ליניאריות חשיבות במקום.
דוגמאות לפונקציות חשיבות בזמן ובמקום (כאשר  a,b\in \mathbb {N} ):
הפונקציות הליניאריות,  an+b
הפולינומים, למשל  x^{2}+6x+8
הפונקציות המעריכיות,  a^{n}
פונקציית העצרת,  n!
n^{n}
דוגמאות לפונקציות חשיבות במקום:
שורש ריבועי -  \lfloor {\sqrt {n}}\rfloor
שורש כללי -  \lfloor {\sqrt[{a}]{n}}\rfloor
לוגריתם -  \lfloor \log {n}\rfloor
שימושים

נעשה שימוש רב בפונקציות חשיבות בזמן כנגזרת של משפטי ההירככיה. הן חשובות היות שהוכחת הההיררכיה מסתמכת על יצירת מכונת טיורינג שמכריעה האם מכונת טיורינג אחרת משתמשת ביותר מ O\left(f\left(n\right)\right) מקום או זמן. זה כמובן לא אפשרי בלי היכולת לחשב את  f(n) בזמן או במקום זה. כך למשל נקבל ש- {\mbox{DTIME}}\left(n^{2}\right)\subsetneq {\mbox{DTIME}}(n^{3}) או  {\mbox{NSPACE}}\left(\log ^{2}{n}\right)\subsetneq {\mbox{NSPACE}}({\sqrt {n}}).
פגוש את הספרטנים

| --- | --- |

כרזת הסרט
 בימוי:  ג'ייסון פרידברג, אהררון זלצר 
 הופק בידי:  ג'ייסון פרידברג אהרון זלצר
 תסריט:  ג'ייסון פרידברג, אהררון זלצר 
 עריכה:  קרייג הרינג
 שחקנים ראשיים:  שון מגווייר  כרמן אלקטרה קן דביטיאן קווין סורבו טרוויס ואן וינקל   דיאדריך באדר ניקול פרקר
 מוזיקה:  כריסטופר לנרץ 
 צילום:  שון מאורר 
 מדינה:  ארצות הברית 
 חברת הפקה:  Regency Enterprises 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  25 בינואר 2008
 משך הקרנה:  86 דקות
 שפת הסרט:  אנגלית 
 סוגה:  סרט קומדיה, סרט פרודיה 
 תקציב:  30 מיליון דולר
 הכנסות:  84 מיליון דולר
 הכנסות באתר מוג'ו:   meetthespartans
 www.meetthespartans.com
 דף הסרט ב־IMDb
 
פגוש את הספרטנים (באנגלית: Meet the Spartans) הוא סרט קולנוע קומי, שבוים על ידי ג'ייסון פרידברג ואהרון זלצר. הסרט דומה ברובו לסדרת הסרטים מת לצעוק ולסרט סופרהירו. הסרט מלגלג בעיקר על הסרט המצליח 300, אבל גם על מגוון סרטים ואישים כגון: טרויה, החוש השישי, בריטני ספירס, קווין פדרליין, ריאן סיקרסט, לינדזי לוהן וג'ורג' בוש.
עלילה

הסיפור מתחיל כאשר הילד לאונידס נולד, ואביו מאמן אותו להיות מלך ספרטה.
באימונים אלה הוא נדרש ליכולות פיזיות גדולות ולעמידה בסבל וכאב רב.
לאחר מספר שנים, כאשר הוא גדל, פוגש לאונידס נערה יפה ושמה גורגו. בתוך זמן
קצר היא תהיה המלכה. הסיפור מתמקד בעיקר במלחמת פרס–יוון, ובמאורעות היסטוריים נוספים מאותה תקופה. תוכן העלילה, בנוסף לאופן שבו היא משוחקת, יוצרים קומדיה משעשעת.
צוות שחקנים

שון מגווייר - המלך לאונידס
כרמן אלקטרה - הנסיכה גורגו
קן דביטיאן - קסרקסס
קווין סורבו - קפטן
ג'ארב דופלייס - דיליו
טרוויס ואן וינקל - סוניו
דיאדריך באדר - בוגדו
האנטר קלרי - לאו ג'וניור
פרודיה על:
גלדיאטור
300
פגוש את ההורים
ספיידרמן 3
קזינו רויאל
תזיזו ת'רגליים
הטופ מודל הבאה
אמריקן איידול
גוסט ריידר
בוראט
רוקי
שרק השלישי
צעצוע של סיפור
מלחמת הכוכבים
Grand Theft Auto: San Andreas
פונקציה ליניארית

שלוש פונקציות ליניאריות גאומטריות. לאדומה ולכחולה יש שיפוע זהה (m), בעוד לאדומה ולירוקה יש נקודת חיתוך ציר y זהה (n)
פונקציה ליניארית או פונקציה קווית היא מושג שמשמש במתמטיקה לתיאור שני מושגים שונים במקצת:
בגאומטריה אנליטית, פונקציה ליניארית היא פונקציה פולינומית ממעלה ראשונה בצורת:  \!\,f(x)=mx+n כאשר m ו- n הם קבועים.
יש המגדירים את הפונקציות הנ"ל כפונקציות אפיניות.
באלגברה ליניארית מגדירים פונקציה ליניארית בין מרחבים וקטוריים כפונקציה שמקיימת את שני התנאים הבאים:
אדיטיביות:  \!\,f(x+y)=f(x)+f(y)
הומוגניות מסדר 1:  \!\,f(\alpha x)=\alpha f(x)
כאשר  x ו- y וקטורים במרחב ו  \!\ \alpha  קבוע בשדה שמעליו מוגדרים המרחבים הווקטוריים.
תחת הגדרה זו, קל להראות שפונקציה אפינית על המספרים הממשיים היא ליניארית אם ורק אם  \ n=0.
גרף הפונקציה

פונקציות ליניאריות (לפי ההגדרה הגאומטרית) נכתבות גם בצורה  \!\,y=mx+n וממוקמות על מערכת צירים קרטזית. על הגרף הפונקציה מהווה קו ישר, ומכאן שמה.
הקבוע m מאפיין את שיפוע הפונקציה שהוא יחס השינוי בין הצירים  \!\,\left(m={\frac {dy}{dx}}\right). יחס זה קבוע לכל אורך הפונקציה. לדוגמה, פונקציה בעלת שיפוע 2 תעלה שתי נקודות בציר האנכי על כל נקודה בציר האופקי, בפונקציה שבה השיפוע הוא 0.5 היחס הפוך, על כל תזוזה של שתי נקודות בציר האופקי הפונקציה תעלה נקודה אחת. שיפוע יכול להיות גם שלילי. פונקציות בעלות שיפוע שווה הן מקבילות.
בחשבון האינפיניטסימלי יש שימוש בפונקציה הקווית על מנת לתאר התנהגות פונקציות ממעלה שנייה בכל נקודה על הגרף. באמצעות גזירת הפונקציה הפרבולית מתקבל שיפוע הפונקציה הקווית המשיקה לפונקציה המקורית לכל x נתון.
הקבוע n מאפיין את נקודת חיתוך הציר האנכי של הפונקציה. לפונקציה יש נקודת חיתוך אחת בלבד עם הציר האנכי. על מנת למצוא את נקודת החיתוך עם הציר האנכי יש להציב  \!\,x=0 וכדי למצוא את נקודת חיתוך עם הציר האופקי יש להציב  \!\,y=0.
כל פונקציה היא ייחודית על פי שני מאפיינים אלו, ובמקרה של שינוי אחד מהקבועים מתקבלת פונקציה ליניארית אחרת. בפונקציה זו לכל תמונה יש מקור אחד, קרי, לכל y יש x אחד בשונה מפונקציות ממעלות גבוהות.
גרף הפונקציה > דוגמאות

\!\,y=2x-1 - השיפוע הוא 2 ונקודת החיתוך עם הציר האנכי (Y) היא (1-).
\!\,y=-x+5 - השיפוע הוא (1-)ונקודת החיתוך עם הציר האנכי (Y) היא 5.
\!\,f(x)=3x - השיפוע הוא 3 ונקודת החיתוך היא ראשית הצירים (0,0).
\!\,f(x)=4 - השיפוע הוא אפס. זהו קו אופקי שחוצה את הציר האנכי ב-4.
המשוואה מסוג  \!\,x=n אינה פונקציה משום שלמקור אחד יש אינסוף תמונות.
גרף הפונקציה > דוגמאות לשימושים מעשיים

כפי שהוסבר הפונקציה הליניארית מתארת יחס קבוע בין שני משתנים, במילים אחרות, כל משתנה התלוי במכפלת משתנה אחר בקבוע. לדוגמה, אם נתון שכיכר לחם עולה שני שקלים, הסכום שישולם תלוי ביחס ישיר לכמות הכיכרות. במקרה זה התמונה (y) היא הסכום שישולם, המקור (x) הוא מספר הכיכרות והיחס הקבוע (m) הוא מחיר הלחם, שני שקלים. הגרף שיתאר את הסכום הכללי כפונקציית הכיכרות יהיה ליניארי. פונקציה מהסוג  \ y=mx נקראת יחס ישר.
דוגמאות מעשיות נוספות:
במכניקה קלאסית- הדרך (x) כפונקציית הזמן (t) או המהירות (v) (במהירות קבועה):  \!\,x=vt+x_{0}
בתנועה מעגלית- המהירות זוויתית (ω) כפונקציית (f) התדירות:  \!\,\omega =2\pi f
בחוק אוהם- המתח (V) כפונקציית הזרם (I) או (R) ההתנגדות החשמלית:  \!\,V=RI